**Rzazadə Kamran Qədimalı oğlu** (20 oktyabr 1951, Novoivanovka, Gədəbəy rayonu) — Gədəbəy Rayon İcra Hakimiyyətinin başçısı (2005–2012-ci illər).

Həyatı
------

20 oktyabr 1951-ci ildə Gədəbəy rayonunun Novoivanovka kəndində anadan olmuşdur. 1959-cu ildə Novoivanovka kənd orta məktəbinin birinci sinfinə daxil olub, 1969-cu ildə adı çəkilən məktəbi bitirmişdir.

1970-ci ildə Sovet Ordusu sıralarına həqiqi hərbi xidmətə çağırılmış, 1972-ci ildə doğulduğu Novoivanovka kəndinə qayıtmış və orada Puşkin adına sovxozda əmək fəaliyyətinə başlamışdır.

1972-ci ildə Şimali Osetiyada Orconikidze (hazırda Vladiqafqaz) şəhərində Qorsk Kənd Təsərrüfatı İnstitutunun Aqronomiya fakültəsinə daxil olmuş, 1978-ci ildə həmin institutu bitirərək, Alim-Aqronom ixtisasına yiyələnmişdir. 1988-ci ildə Bakı Ali partiya məktəbini politoloq ixtisası üzrə,2001-ci ildə isə Ali Diplomatiya Kollecinin hüquq fakültəsini hüquqşünas ixtisası üzrə bitirmişdir.

1978-ci ildə Puşkin adına sovxozda baş iqtisadçı, komsomolçu gənclər briqadasının briqadiri vəzifəsində işləmişdir. 1978-ci ildə Azərbaycan Komsomolunun Mərkəzi Komitəsinə Təşkilat işləri şöbəsinin təlimatçısı vəzifəsinə təyin olunmuşdur. 2 dəfə Sovet KP Ümümittifaq yişincağında Azərbaycan nümayəndəliyinin rəhbəri olmuşdur.1979-cu ilin aprel ayında Gədəbəy rayon Komsomol Komitəsinin birinci katibi vəzifəsinə seçilmişdir. 1981-ci ilin aprel ayında Gədəbəy rayon Xalq Nəzarəti Komitəsinin sədri seçilmişdir.

1987-ci ildə Gədəbəy rayonunun "Krasnı Oktyabr" toxumçuluq sovxozunun direktoru təyin edilmişdir. Göycədən gələn köçkünlərin yerləşdirilməsi və garşılanması qərargahının rəhbəri olmuşdur. 1989-cu ildə Gədəbəy rayon Aqrar Sənaye Birliyinin rəisi təyin edilmişdir. 1990-cı ildə Gədəbəy rayon XDS-nin sədr müavini seçilmişdir. 1991-ci ildə Milli ordunun Özünü müdafiə batalyonlarının yaradılmasında iştirak etmiş və Milli ordu yaradılanadək ilk dəfə Gədədbəy rayon özünü müdafiə komitəsinin sədri olmuşdur. 1993-cü ildə Azərbaycanın ərazi bütövlüyü uğrunda verdiyi mübarizədə ilk dəfə olaraq Azərbaycan ruslarını Moskvaya aparaq informasiya blokadasını yarmış və Baş kəndlə Gədəbəyi Rus qoşunlarının hücümundan qorunmasında müstəsna xidmət göstərmişdir. 1996-cı ildə Gədəbəy rayon Torpaq Şöbəsinin müdiri təyin edilmişdir.

1998-ci ildə Əmək və Əhalinin Sosial Müdafiəsi Nazirliyi nəzdində Dövlət Əmək Müfəttişliyinin Şəmkir bölgəsi üzrə Dövlət Əmək Müfəttişliyinin rəisi təyin edilmişdir.

2000-ci ilin fevral ayından aprel 2005-ci ilə qədər Gədəbəy rayon ƏSMM-nin direktoru vəzifəsində çalışmışdır.

Azərbaycan Respublikası Prezidentinin 11 aprel 2005-ci il tarixli Sərəncamı ilə Gədəbəy Rayon İcra Hakimiyyətinin başçısı təyin edilmiş, 2012-ci ildə Kamran Qədimalı oğlu Rzazadə Gədəbəy rayonu İcra hakimiyyətinin başçısı vəzifəsindən azad edilib.

1993-cü ildən YAP üzvüdür. YAP Gədəbəy rayon təşkilatının yaradıcısı olmuş və 2005-ci ilədək bu təşkilatın sədri olmuşdur. Ailəlidir 3 övladı var.

İstinadlar
----------



| ⛭Gədəbəy rayonunun rəhbərləri |
| --- |
| Azərbaycan SSR | 

|  |  |
| --- | --- |
| Rayon Partiya Komitəsininbirinci katibləri | 
* Müseyib Dadaşov (–1937)
* Süleyman Hüseynov (1954–1962)
* İbrahim Əhmədov
* Qədim Mustafayev (1962–1963)
* Əlövsət Baxışov (1971–1979)
* Əli Bayramov (1979–)
* Aydın Quliyev (1983–)

 |
| Rayon Xalq Deputatları Sovetiİcraiyyə Komitəsinin sədrləri | 
* Qənbər Qurbanov (1989–1991)

 |

 |
| AzərbaycanRespublikası | 

|  |  |
| --- | --- |
| Rayon İcra Hakimiyyətibaşçıları | 
* Qənbər Qurbanov (–1992)
* Saleh Rüstəmov (1992–1993)
* Ramiz Bağırov (1993–2001)
* Aydın Alıyev (2001–2003)
* Məhəddin Aydınov (2003)
* Nazim Veysov (2003–2005)
* Kamran Rzazadə (2005–2012)
* Ramiz Yediyarov (2012–2018)
* İbrahim Mustafayev (2018–2021)
* Orxan Mürsəlov (2022-)

 |

 |
| *Qeyd 1: Gədəbəy rayonu 8 avqust 1930-cu ildə təşkil olunmuşdur.Qeyd 2: Xalq Deputatları Soveti 1977-ci ilədək Zəhmətkeş Deputatları Soveti adlanmışdır.* |